গুফি অ্যাডভেঞ্চার্স
গুফি এডভেঞ্চার্স ডিজনি কমিক কর্তৃক প্রকাশিত একটি হাস্যরসাত্মক বইয়ের নাম। এই কমিকটির আসল চরিত্র হচ্ছে গুফি (লম্বাটে একটি কুকুর)। বইটিতে বিভিন্ন ধরনের কৌতুকপূর্ণ ঘটনা দেখা যায় যার মূলে থাকে গুফি চরিত্রটি। এপ্রিল ১৯৯০ থেকে আগস্ট ১৯৯১ পর্যন্ত গুফি এডভেঞ্চার্সের মোট ১৭টি সংস্করণ বের হয়েছে যা সম্পাদনা করেছেন ডেভিড সেইডম্যান। গুফি এডভেঞ্চার একটি নিয়মিত কমিক বই ছিল। কিন্তু ডিজনি কমিক বইটিকে বাতিল করার সিদ্ধান্ত নেয়। এর কারণ হিসেবে অনুমান করা হয় বইটির কম জনপ্রিয়তা। খুব বেশি পাঠক বইটি পড়তো না। [তথ্যসূত্র প্রয়োজন] বইটির প্রতিটি সংস্করণে ইতিহাস কিংবা কল্পবিজ্ঞান নিয়ে কৌতুক কিংবা পপ সংস্কৃতি লক্ষণীয় ছিল। আবার কিছু সংস্করণ অন্যান্য কমিক বইয়ের নকল কিংবা অনুবাদ হতে তৈরি হতো। যদিও গুফি সিরিজ বাতিল করা হয় তবুও ওয়াল্ট ডিজনির বিভিন্ন কমিক ও গল্পে গুফিকে দেখা যায়। যেমনঃ ডোনাল্ড এন্ড মিকি, ডোনাল্ড ডাক এন্ড মিকি মাউস, ওয়াল্ট ডিজনি জায়ান্ট।